CELEX: 32013R1039
Language: sk
Date: 2013-10-24 00:00:00
Title: Vykonávacie nariadenie Komisie (EÚ) č. 1039/2013 z  24. októbra 2013 , ktorým sa mení schválenie kyseliny nonánovej ako existujúcej účinnej látky na použitie v biocídnych výrobkoch typu 2 Text s významom pre EHP

25.10.2013   
            
            
               SK
            
            
               Úradný vestník Európskej únie
            
            
               L 283/43
            
         VYKONÁVACIE NARIADENIE KOMISIE (EÚ) č. 1039/2013
   z 24. októbra 2013,
   ktorým sa mení schválenie kyseliny nonánovej ako existujúcej účinnej látky na použitie v biocídnych výrobkoch typu 2
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Nariadením Komisie (ES) č. 1451/2007 (2) sa stanovuje zoznam účinných látok, ktoré sa majú posúdiť na účely ich prípadného zaradenia do prílohy I, IA alebo IB k smernici Európskeho parlamentu a Rady 98/8/ES (3). Tento zoznam zahŕňa aj kyselinu nonánovú.
            
         
               (2)
            
            
               Kyselina nonánová bola smernicou Komisie 2012/41/EÚ (4) zaradená do prílohy I k smernici 98/8/ES na použitie vo výrobkoch typu 2, a preto sa považuje za schválenú na základe článku 86 nariadenia (EÚ) č. 528/2012.
            
         
               (3)
            
            
               Navyše kyselina nonánová bola hodnotená v súlade s článkom 11 ods. 2 smernice 98/8/ES z hľadiska jej použitia vo výrobkoch typu 10 – prostriedky na ochranu muriva tak, ako sa vymedzuje v prílohe V k uvedenej smernici. Hodnotenie sa týkalo použitia ako algicíd na preventívnu ochranu stavebných materiálov. Toto konkrétne použitie spadá pod výrobky typu 2 vymedzené v prílohe V k nariadeniu (EÚ) č. 528/2012.
            
         
               (4)
            
            
               Za spravodajský štát bolo určené Rakúsko, ktoré v súlade s článkom 14 ods. 4 a 6 nariadenia (ES) č. 1451/2007 predložilo 3. apríla 2012 Komisii správu príslušného orgánu spolu s odporúčaním.
            
         
               (5)
            
            
               Členské štáty a Komisia uvedenú správu príslušného orgánu preskúmali. V súlade s článkom 15 ods. 4 nariadenia (ES) č. 1451/2007 sa výsledky preskúmania stali na zasadnutí Stáleho výboru pre biocídne výrobky 27. septembra 2013 súčasťou hodnotiacej správy.
            
         
               (6)
            
            
               Z uvedenej správy vyplýva, že v prípade biocídnych výrobkov používaných ako algicídy na preventívnu ochranu stavebných materiálov a obsahujúcich kyselinu nonánovú je možné predpokladať splnenie požiadaviek stanovených v článku 5 smernice 98/8/ES.
            
         
               (7)
            
            
               Existujúce povolenie kyseliny nonánovej vo výrobkoch typu 2 nezahŕňa podmienky, ktoré sú výsledkom hodnotenia výrobkov používaných ako algicídy určené na preventívnu ochranu stavebných materiálov. Preto je vhodné doplniť tieto podmienky do existujúceho povolenia. Aby sa všetky zainteresované strany mohli pripraviť na splnenie nových požiadaviek vyplývajúcich z nedávneho opätovného vymedzenia typov biocídnych výrobkov, je navyše vhodné zmeniť dátum schválenia pôvodne uvedený v smernici 2012/41/EÚ.
            
         
               (8)
            
            
               Keďže hodnotenie sa netýkalo nanomateriálov, schválenie by sa v súlade s článkom 4 ods. 4 nariadenia (EÚ) č. 528/2012 nemalo na tieto materiály vzťahovať.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Kyselina nonánová sa schvaľuje ako účinná látka na použitie v biocídnych výrobkoch typu 2, pričom platia špecifikácie, nové podmienky a nový dátum schválenia uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 167, 27.6.2012, s. 1.
   
      (2)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).
   
      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      (4)  Smernica Komisie 2012/41/EÚ z 26. novembra 2012, ktorou sa mení a dopĺňa smernica Európskeho parlamentu a Rady 98/8/ES s cieľom rozšíriť použitie aktívnej látky kyseliny nonánovej uvedenej v zozname v prílohe I k uvedenej smernici na výrobky typu 2 (Ú. v. EÚ L 327, 27.11.2012, s. 28).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty aktívnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky (2)
                  
               
            
                  Kyselina nonánová, kyselina pelargónová
               
               
                  Názov IUPAC: Kyselina nonánová
                  Číslo ES: 203-931-2
                  Číslo CAS: 112-05-0
               
               
                  896 g/kg
               
               
                  1. októbra 2015
               
               
                  30. septembra 2025
               
               
                  2
               
               
                  V rámci hodnotenia výrobku sa osobitná pozornosť venuje expozíciám, rizikám a účinnosti v súvislosti s každým použitím, na ktoré sa vzťahuje žiadosť o schválenie, ktoré však nie sú predmetom hodnotenia rizika na úrovni Únie spojeného s účinnou látkou.
                  Udeľovanie schválení podlieha týmto podmienkam:
                  
                              1.
                           
                           
                              Ak sa v žiadosti o povolenie výrobku nepreukáže, že riziko, ktoré tento výrobok predstavuje pre ľudské zdravie, možno znížiť na prijateľnú úroveň iným spôsobom, podlieha jeho schválenie týmto podmienkam:
                              
                                          a)
                                       
                                       
                                          v návode na použitie musí byť uvedený spôsob, ako minimalizovať expozíciu účinkom rozptýlenia;
                                       
                                    
                                          b)
                                       
                                       
                                          povolenie týkajúce sa výrobkov určených pre bežných používateľov podlieha návrhu obalu, ktorým sa minimalizuje expozícia používateľa.
                                       
                                    
                        
                              2.
                           
                           
                              Povolenie výrobkov týkajúce sa ich použitia ako algicídov na vonkajšie ošetrenie stavebných materiálov podlieha zaručeniu bezpečnosti prevádzkových postupov a zavedeniu opatrení na zníženie rizika s cieľom ochrany životného prostredia.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 8 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.
      
         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012 sú obsah a závery hodnotiacich správ uvedené na webovej lokalite Komisie: http://ec.europa.eu/comm/environment/biocides/index.htm